27 лютага 201326 лютага 2013 года ў Доме літаратараў у г. Мінску адбылося ўрачыстае ўзнагароджанне пераможцаў рэспубліканскага конкурсу навукова-даследчых і творчых работ вучняў, аб’яўленага рэдакцыяй часопіса “Роднае слова” і Саюзам пісьменнікаў Беларусі. Дыпломы, Ганаровыя граматы , Граматы і Падзякі за актыўны ўдзел у конкурсе атрымалі 98 вучняў і 79 настаўнікаў з усіх рэгіёнаў краіны і сталіцы. Падчас мерапрыемства галоўны рэдактар часопіса “Роднае слова” Зоя Іванаўна Падліпская была ўганаравана дзяржаўнай узнагародай – нагрудным знакам “Выдатнік друку Беларусі”. У свяце прынялі ўдзел Першы сакратар Саюза пісьменнікаў Беларусі Генадзь Пашкоў, дырэктар Беларускага літаратурнага фонда Славамір Антановіч, доктар філалагічных навук, сябра рэдакцыйнай калегіі часопіса Іван Саверчанка.